Ab tak "The 100" mein...
Carl Emerson, meray paas tumharay rehnuma keliye aik paighaam hai.
Jab tak meray logon ko aazaad nahi kiya, main nahi rukungi.
Agar tum nay unhein aazaad nahi kiya
tou main paanchwi noiyat ki radiation khol dungi.
Hum sab ko dard mila hai. Aik kisam ka dard jismaami hota hai.
Is se woh takleef duur hojayegi.
Wapis kaam par lagnay ka waqt aagaya hai, Raven.
Roshniyoun ka Shehar waqai sacha hai!
Aur kya iskay badolat main Roshniyoun kay Shehar main hunga?
Hum tumhein itnay dinoun se dhoond rahay hain.
Ye tou muqaddas nishaani hai.
Kharay hojao.
Baahar maujood Grounders is khaimay par humla karengay.
Agar hum nay intezaar kiya tou maaray jaayengay.
Ye zameen ab humari malkiyat hai.
Agar koyi mazahmat karega tou usko maut se khush amad kiya jayega.
Hum us mor par hain ke aik aur jung chhir sakti hai jisay tum rok sakti ho.
Khoon ka badla khoon zaruri nahi hai.
Aray, aray, sab kheriyat se hai.
Tum theek ho.
Tumharay khwaab mein kya aaya?
Jo mujhse pehlay kay Commander thay.
Woh mujhse meray khwaab mein baat kartay hain.
Main nay unko martay huwe dekha.
Koyi jung chal rahi thi aur woh aik qaatil kay haathoun maaray gaye.
-Ye sirf aik bura khwaab tha. -Nahi.
Nahi. Ye mujhe khabardaar kiya gaya hai.
Unko lagta hai main unki meeraas se faraib kar rahi hun.
Khoon ka badla khoon humesha se...
humari qom ka tareeqa kaar raha hai.
Meri baat suno.
Jung-bandi karwaana dhokay baazi nahi kehlaai jaati hai.
Jung kay maidaan mein tumharay faislay se aik jung ruki hai.
Tumhari meeraas mein aman hoga.
Aray, ye...
Ye abhi namukamal tasweer hai.
Andar daakhil hojao.
Mujhe maaf karna, Heda.
Mujhe nahi maalum tha ke tum masroof ho.
Kya tum mujhe batao gay ya nahi ke box mein kya hai?
Mujhe maaf karna.
Ye tohfa Azgeda kay Badshaah Roan nay bhijwaya hai Wanheda keliye.
Jis kay zariye ye bhijwaaya tha us nay kaha tha
ke ye Azgeda ki wafadaari ka saboot bhi hai itehaad ki taraf
aur us sawaal ka jawaab bhi hai jis sawaal ka jawaab abhi tak mila nahi hai.
Aapki ijaazat ho tou isay kholun?
Isko khola jaaye.
Emerson.
Pakro isay! Isko yahan se bahar le jao!
Isko abhi foran se pinjray mein band karo!
Main theek hun.
Kya kaam mukamal hogaya hai?
Bas 10 martaba aur nikaal lu aur kaam mukamal hai.
Pike kay karkun abhi bhi kaam kar rahay hain.
Mitti aur paani kay namoonay lay jaa rahay hain.
Kuch andaaza hai ke unka kya mansooba hai?
Nahi, lekin jis lehaaz se woh hathiyaar se les hain
mujhe lagta hai woh nahi chahtay ke kisi ko pata lagay.
-Aray, yaar. -Kya huwa?
Aik Grounder bacha aaya hai. Kuch dair thehro.
Hello bachay.
Darro mat.
Hum usay waapis jaanay nahi day saktay hain.
Woh apnay logon ko bata dega usnay humein dekha hai.
Octavia, koyi jawaab dou.
Hannah.
Meray saath iska peecha karo.
Octavia, kya tum sun rahi ho?
Woh us bachay ka peecha kar rahay hain. Main jaa kar unka raasta rokti hun.
Sab alag phail jao.
Woh gum hogaya hai.
Waapis se jheel kinaaray chalo.
Woh ziada dur nahi gaya hoga.
Koyi baat nahi.
-Kane. -Haan. Kya tum theek ho?
Tumhein pata lagana hoga ke Pike ka kya mansooba chal raha hai?
Kuch bhi ho, woh isko raaz rakhnay keliye aik bachay ka qatal karnay waalay thay.
Hum pata lagatay hain. Tum apni hifazat karo.
Ab batao? Kuch mehsus horaha hai?
Nahi. Sab theek hai.
Takleef jaa chuki hai.
Tumhara paon...
-Abhi tak kaam nahi kar raha hai. -Main jaanti hun.
Mujhe bas ab takleef nahi horahi hai.
Aray, zara thehro.
Tumhari putliyaan waseeh nahi huwi.
Jaha nay mujhe Roshni kay Shehar ki Key di thi, Abby.
Koyi nasha nahi karwaaya tha.
Haan. Chalo dekhtay hain khoon kay test mein kya aata hai.
-Mujhe laga tumhein meri liye khushi hogi. -Mujhe khushi hai.
Takleef ka itni jaldi khatam hojana ghair maamuli baat hai.
Tou kya ab main bay qusoor hun?
Bazahir tou bay qusoor ho.
Meri baat Sinclair tak pohancha dena
ke tumhein kaam par jaanay ki ijazat hai
lekin agar test mein kuch bhi ghalat aaya tou tumhein waapis se bitha diya jaayega.
Aisi naubat nahi aayegi. Shukriya, doctor.
Koyi agar puch guch karay tou kinara kashi kar lena.
Main bata chuka hun ke koyi bhi maujood nahi hai.
Aisay kya hans rahay ho?
Tum nay kabhi socha nahi hoga ke hum sath qanoon ki khilaaf warzi karengay
jab tum nay mujhe Ark par giraftaar kiya tha.
Ye koyi khel nahi hai, Nate.
Agar hum Pike ka mansooba pata nahi kar paaye tou aur logon ki jaan jaayegi.
Chalo, phir pakray jaanay se bachat kartay hain.
Chancellor Pike, aapko dekh kar khushi huwi.
Kisi jagah chhupa kar rakhna ke nazroun mein naa aaye.
Main tumhein kuch waqt dilwaata hun.
Tum yahan ho.
Jaha jo cheez baant raha hai us silsilay mein tum se baat karni hai.
Nahi, koyi zarurat nahi. Woh Abby ka mehakma hai.
-Mujhe dousray fori kaam karnay hain. -Jaisay kay jo qaid huwe Grounder hain?
Unko sabki hifazat keliye nazarband kiya hai.
Woh hum se madad maangnay aaye thay.
Agar unki madad nahi kar saktay tou kam az kam unhein waapis bhej do.
Woh humari zimedaari hain. Agar unhein chhor diya
tou woh apni qom ko humaray difaah aur salahiyaton se aagah karengay.
-Main sirf Lincoln ki baat kar raha hun. -Nahi, hum dushman ki baat kar rahay hain.
Tamaam Grounder dushman nahi hain.
Kane, hum pehlay bhi baat kar chukay hain. Inktikhaabaat se faisla huwa tha.
Logon ki raaye rakhna fuzul baat hai, Charles.
Meri zimedaari humein mehfuz rakhna hai, kisi keliye acha banna nahi hai.
Phir acha kaam jaari rakho.
Ye kaafi khush dikhai detay hain.
Haan. Ye sab zarur khush dikh rahay hain.
Aur aaj aur bhi log is khushi mein shaamil huwe hain.
Mujhe pata hai tum laalchi ho rahay ho
lekin pehlay mujhe pata laganay do ke ye hai kya, theek hai?
Chalo, is mulaqaat mein kaam ki baat shuru ki jaaye.
Hum khush aamad kartay hain Farm Station kay Monty Green
aur kaarkhaanay ki larki Zoe Monroe ko.
Aur hum apnay aglay zaruri iqdaam ki shuruwaat kartay hain.
Jo kay nijaat kay zaraaye ko aur mazeed phelaana hai.
Aur ye cheez rehnumai karegi.
-Khaak? -Mitti.
Aisi mitti jo kaasht kaari kay qaabil hai.
Jab se hum yahan aaye hain, is se ziada kuch bhi zarkhaiz nahi mila.
Hum darakhtoun ko kaat kar, aik maheenay mein hi fasal ugaana shuru kardengay.
Hum shuruwaat mein soybean aur makai ugaayengay.
Woh sab se taizi se barhtay hain.
Koyi masla hai, Monty? Kya tumhein makai nahi pasand?
Dar asal main nay kabhi bhi makai nahi khaai hai.
Kya hum is jagah jaayengay?
-Haan, yaheen ja rahay hain. -Yahan tou aik gaon hai.
Aur wahan kay rihaishiyoun ka kya hoga?
Ye Sector 4 hai. Hum is baaray mein baat kar chukay hain.
-Wahan kay logon se khatra nahi hai. -Humein zameen ka woh hissa chahiye hai.
Mount Weather kay wasaail kho denay kay baad,
aik saal kay andar Arkadia mein kuch khaanay ko maujood nahi hoga.
Nihaayat adab kay sath bolunga, sir,
aap nay abhi tak Monty kay sawaal ka jawaab nahi diya.
Tumhein jawaab maalum hai.
Fasal taiyaar karnay keliye har zameen ko patharoun se nijaat dilaani hogi.
Humein wahan aik bachay nay dekha tha tou unko humaray aanay ki khabar hogi
lekin jab hum nay unki fauj ko haraaya tha tou unkay jungjoo fauji maaray gaye thay.
-Kisi kisam ki muzahmat ki umeed nahi hai. -Woh sab Grounders hain.
Woh muzahmat karengay.
Woh muzahmat nahi bhi karein tou Commander kay paighaam mein saaf waazeh tha
Khoon ka badla khoon zaruri nahi hai.
Iska matlab ye nahi ke hum is baat ka faida...
Tum kis baat ki haami bharo gay?
Apnay ghar keliye shaheed hojaana?
Ya phir bhookay mar jaana?
Kya tum apni qom ki zindagi keliye jo zaruri hai woh karogay ya nahi?
Jo kaam zaruri hai, hum woh karengay.
Uska asar tumharay faisloun par hota jaa raha hai...
Mujhe laga tum wafa daar raho gay.
Main wafa daar hun lekin tum zaati tor par kuch ziada hi...
Woh aagai hai.
-Tum mujhse milna chahti thi, Commander? -Haan.
Mujhe us aakhri pahaari aadmi kay muqaddar ki baat karni hai.
-Mera maanna hai uska qatal karna chahiye. -Woh khud baat kar sakti hai, Titus.
Titus sahi keh raha hai.
Tum nay ghor kiya?
Badla lena insaani fitrat mein maujood hai.
Aik dafa jab aas poori hoti hai tou hi sukuun milta hai.
-Humara yehi tareeqa kaar hai. -Woh humara tareeqa kaar huwa karta tha.
Clarke...
Khoon ka badla khoon nahi lenay ki shart
kya sirf meray qom kay logon keliye thi.
Woh baat aik jung rooknay keliye thi.
Ye aik jung khatam karnay ki baat hai.
Maaf karna, lekin agar mera mashwara maang rahi ho
tou main Titus ki baat se muttafiq hun.
Usnay apnay kiye ki saza kay bator maut milni chahiye.
Main mashwara nahi talaash kar rahi hun.
Main aik faisla dhoond rahi hun.
Isay tumhein tohfay mein diya gaya tha.
Isnay tumharay logon kay khilaaf jurm anjaam diye hain.
Tou phir kya faisla logi, Clarke...
Usko humari zameenoun se jala watan kar dena
ya phir tumharay haathoun 49 waaroun se maut?
Tumharay paas faisla lenay keliye shaam tak ka waqt hai.
Aray, aakhir kaar aagaye. Mera ghora kidher hai?
Baahar hai. Tumhein dekh kar khushi huwi.
Octavia, thori dair thehro.
Kya tumhein lagta hai ke Grounders ka aik giroh
tumharay kehnay par apna ghar bhaar chhor dengay?
Ya tou unko bhaagna parega warna nist o naabood hojayengay.
Aur agar woh chhornay keliye raazi nahi huwe?
Tou phir hum apnay logon ko maut kay ghaat utaarengay.
Agar tum apnay bhai se baat karo...
Mera bhai ghalat logon kay sath hai.
Tou kya hum koshish bhi nahi kar saktay?
Tumhein andaaza hai kya tehalka machega jab Lexa ko pata chalega ke Skaikru
nay Grounder kay aik aur gaon mein qatal o ghaarat ki?
Jung hogi, humaray aur dost maaray jaayengay.
Is humlay ko roknay se...
aik jung roki jaa sakti hai.
Kya tabiyat behtar mehsus huwi?
Behtar? Main tou zabardast mehsus kar rahi hun.
Tum dounon ka bohat shukriya.
Shukriya, Raven.
Tumhari wajah se aur bhi log Roshni kay Shehar ki taraf mutawaja hain.
Meray laaiq koyi bhi kaam ho, main zarur karungi.
Kya baat hai?
Ab jo tum engineering core ka hissa ban gai ho... Alie ki badolat.
Hum chahtay hain ke tum humara aik kaam karo.
Bas naam lijiye.
Main kaafi arsay se aik cheez ki talaash mein thi
jisay main murdaar technology mein khoj rahi thi.
Ye aik wajuhat mein se hai jiski wajah se hum Arkadia pehlay tashreef laaye.
Mujhe yaqeen hai ke meray code ka dousra pehlu
kaheen na kaheen Ark kay computer system mein maujood hai.
Tumharay dousray pehlu ki kya zarurat thi? Kya tum mein koyi kharaabi thi?
-Is mein koyi kharaabi nahi hai. -Bura mat maanna.
Main bas baat kar rahi hun ke programmers aur engineers
us waqt tak dousra pehlu taiyaar nahi kartay jab tak...
Raven...
Haan, bilkul.
Haan, main bilkul tumhari madad karungi.
Lekin mujhe yaqeen hai
ke agar Ark mein koyi AI maujood tha tou uski khabar mujhe zarur hoti.
Woh shayad aik muaatil shudaa program hoga
ya phir naamukamal hoga.
Agar tum mujhe mainframe tak rasaai dilwa sako gi,
tou main usay dhoond kar baqia code ko download kar lungi.
Ye aik acha mansooba lagta hai, Red.
Tum say dousri taraf mulaaqat hoti hai.
Tum usko meray baaray mein sach kyun nahi bata rahay thay?
John Murphy ko sachaai maalum thi
aur tumhein yaad ho tou tum usay gawa bethay thay.
John Murphy nay kabhi Roshni ka Shehar nahi dekha tha.
Phir isko dhair saari ehtiyaat karna samajh lo.
Akhir kaar hum us se aisa kaam karnay ko bol rahay hain jis se woh
aik jadeed computer program dhoondegi jis nay duniya ka khaatma kiya tha.
-Ye tou kaafi hathiyaar hain. -Umeed karo iski zarurat na paray.
Humara mansooba kya hai?
Mustaqbil kay silsilay mein hai.
Ye tou humaray maazi jaisa lag raha hai.
Hum aik zindagi bananay ki koshish kar raha hain.
Aik aisi qom se aman qaayem karna chah rahay hain jo sirf jung larti hai.
Bilkul durust kaha.
Hannah, tumhein apna beta abhi haal mein hi mila hai.
Usko wahan marnay keliye mat bhejo.
Kisi ki bhi jaan nahi jaayegi.
Chalo ab rawaana hona hai.
Aray, tum kahan par thay?
Mujhse ghora gum gaya.
Dar asal, ghora bhaag gaya tha lekin...
Mujhe khushi hai ke tum salamat ho.
Kaash tumhein inkay sath jaana na parta.
Aaj hi rawana hona hai, Bryan.
Kaam par se bulaawa aagaya hai.
Haan. Suno, apna dehaan rakhna.
Theek hai.
Main tumhein takleef pohanchaanay nahi aai hun.
Jhooti. Main tumhein dekh chuka hun.
Tum pahari wali jung ka hissa thi.
Iska taaluq Skaikru se hai.
Tumharay hathiyaaroun se humari behnoun aur bhaaiyoun ki maut huwi hai.
Un sipahiyoun ki maut huwi hai jinhein Commander nay bheja tha
tum logon ki hifazat kay silsilay mein.
Mujhe tumharay nuqsaan ka afsos hai
lekin main yahan mohtaat karnay aai hun
ke jin sipaahiyoun nay aisa kiya tha woh sab is taraf hi rawaana hain.
Unhein tumhari zameenein chahiye hain
aur usko paanay keliye woh tum sab ko maar daalengay.
Tum sabko foran se ye jagah chhorni hogi.
Kya tum humein dhamka rahi ho?
Main madad karnay ki koshish kar rahi hun!
Hum tumhara yaqeen kyun karein?
Kyunke is nay mujhe bachaaya tha, Semet.
Kya tum nay Gavriel ki jaan bachai thi?
Yahan se jaana mat.
Meri pitaai honay se pehlay nahi keh saktay thay?
Puraani chott ka dard sirf raat gaye nahi jaa sakta.
Malumaat batati hai ke aisa mumkin hai.
Serotonin aur Dopamine ki bhaari miqdaar ka tasalsul
Raven kay khoon mein uski baatoun kay muttabiq hai
aur kyunke ye maamool kay muttabiq hai
tou mujhe nahi lagta ke ye kisi nashay ka asar hai.
Tum maayoos dikhai deti ho.
Nahi.
Bas hairat horahi hai.
Hum itnay sakht lamhaat se guzray hain
ke hum umeed ko bhi nahi pehchaan paatay hain
bhalay woh humaray saamnay hi kyun na ho.
Jackson, tum hawaalat mein jaa kar Grounder mareezoun ki jaanch partaal karo.
Mujhe waapis aakar khabar dena, theek hai?
Octavia ab tak gaaon pohanch chuki hogi
lekin agar woh unko jagah chhornay par raazi nahi kar paai...
Tumharay bas mein jo tha woh tum nay kiya.
Nahi.
Nahi, main nahi kar paaya.
Main nay aisa honay diya.
Main nay intekhaabat ki peshkash ki thi.
Aur ab humara Chancellor Pike bana hai.
Aisi jung shuru honay wali hai jisay hum jeet nahi saktay
aur main usko rukwaanay keliye
bachon ko khatray mein bhejnay kay elawa kuch nahi kar sakta.
Aray...
Agar tum nay ab tak ghor nahi kiya hai
tou woh ab bachay nahi rahay hain.
Clarke kay ghaayeb honay kay baad ab sirf Bellamy kuch kar sakta hai.
Main usko samjhaanay ki koshish kar chuka hun lekin Pike ka us par ziada asar hai
aur usko lag raha hai ke woh theek kaam kar raha hai.
Har koyi aisa hi karta hai.
Ye kisliye tha?
Isay umeed hi samajh lo.
Tou ye tay-shudaa hai.
Main dousron ko aagah karta hun, tum larki ko sambhaalo.
Tum chaaho tou isay pyaar karsaktay ho.
Gavriel...
Apna samaan taiyaar karo.
Chalo jao.
Iskay waaldein fauj ka hissa thay
aur dounon Skaikru kay hathiyaaroun se maaray gaye.
Tum logon nay jagah chhornay ka faisla kar liya hai.
Ye tum bhi jaanti ho ke hum Skaikru ka saamna nahi kar saktay hain.
Tumhara ye iqdaam jung keliye taiyaar honay jaisa bahadur hai, Semet.
-Ye kis cheez keliye hai? -Tumhein lagta hai tum humein jaanti ho?
Tumhein kuch nahi maalum, larki.
Sab cheezain taiyaar hain. Bas tumhein in sab se jorna hai.
Kya main aik sawaal puchun?
Dousri AI ko khila mein kyun rakha hoga?
Meri maabood ko aik ziada mehfuz mahol ki zarurat thi.
Tou kya tum bhi khila mein gai thi?
Nahi.
Usay meri hi wajah se aik mehfuz mahol darkaar tha.
Woh ab jur chuki hai.
Kaun jur gai hai?
Jasper, tumhein yahan neechay aanay ki ijazat nahi hai.
Mujhe pabandiyoun se kabhi farq nahi para hai.
Kya ye Jaha ka samaan hai?
Tumhein kya chahiye, Jasper?
Main maafi maangnay aaya tha.
Main nay shayad Finn ki raakh churai hogi
aur dropship par phailai hogi.
Tum ghussa tou nahi ho naa?
Main ghussa nahi hun.
Theek hai.
Tum nay kaunsa nasha kiya huwa hai aur main kaisay haasil kar sakta hun?
Bohat aasaan baat hai.
Main nay faisla kar liye ke bas bohat kuch seh liya hai.
Tum nay bhi bohat kuch saha hai, Jasper.
Agar tum taiyaar ho tou Jaha kay paas Key hai.
Humein kuch waqt akela chhor do.
Carl Emerson, Mount Weather kay hifazati iqdaamaat sambhaaltay thay.
Main nay woh laqab suna jis se tumhein pukaara jaata hai...
Wanheda, Maut ki Commander.
Mujhe ye pata hona chahiye tha ke tum nay pahaar ko tabah karnay ka hukam diya tha.
Main nay Mount Weather tabah nahi kiya tha.
Tum nay kiya tha.
381 log...
jis mein se 182 mard thay...
173 auratein thi...
26 bachay thay.
Jin mein se dou tou meray thay.
Tumharay Sadar nay aur koyi chaara nahi chhora tha.
Kya baat hai?
Tumhein apnay andar basay jalaad ka saamna karna pasand nahi hai?
Agar tumhein reham chahiye tou tumhein uski iltijah mujhse karni hogi.
Mujhe reham nahi chahiye.
Mujhe apna badla pura karna hai.
Jo kuch main nay saha hai, waisa hi tum sab kuch saho.
Tum mujhe marwa sakti ho, Clarke.
Lekin tum apnay amaal se kabhi munh nahi phair sakti ho.
Meri takleef ka ikhtitaam aaj hoga!
Tumhari takleef ki tou abhi shuruwaat huwi hai!
Titus, tum meray kamray mein kya kar rahay ho?
Tum nay aman ki itni baatein ki hain
ke mujhe lagta hai waqt aagaya hai ke ab hum bhi aapas mein sulaah kar lein.
Theek hai.
Main samajh sakta hun tum kis soorat e haal se guzar rahi ho, Clarke.
Lexa ko manaanay kay baad ke woh humaray faujiyoun kay qatal ka badla na le
ab tumharay liye khud mushkil hogaya hoga
ke apna badla kaisay poora karo.
Shayad tum ab ye samajh chuki hogi
ke is laaye amal par chalna humari qom keliye kitna mushkil hoga.
Is ka taaluq tumhari fauj kay sath huwe haadsay se nahi hai.
Emerson qusoorwaar hai.
Kuch logon ki ghalti ki wajah se puri qom ka qatal karna
insaaf nahi kehlaata hai.
Kya tum nay kuch logon ki ghalti ki wajah se uski qom ko tabah nahi kiya tha?
Tum aik rehnuma ho, Clarke. Lexa tumhari baat maanti hai.
Uski hifazat karnay mein meri madad karo.
Khoon ka badla khoon se naa lena aik ehmaqaana baat hai.
Humari qom is baat ko qubool nahi karegi aur mujhe darr hai...
Mujhe darr hai iski wajah se woh maari naa jaye.
Main tumhari aisay kaam mein madad nahi kar sakti
jis se meri qom kay khilaaf jung chhir jaye.
Phir tou hum aik kushmokash mein aagaye hain.
Kya is se koyi takleef hogi?
Ye taiyaar hogaya hai.
Is se takleef pohanchti nahi balkeh takleef ka khaatma hota hai.
Lekin agar meri takleef ka taaluq jism se nahi
balkeh dimagh se ziada ho, tou?
Takleef jesi bhi ho takleef kehlaati hai.
Tumharay zakhamon kay nishaan bohat gehray hain, Jasper.
Zakham bharnay kay baad hi uskay nishaan aatay hain.
Main tum se dousri taraf milta hun.
Kya main koyi mudaakhlat kar rahi hun?
Bilkul bhi nahi. Aao humaray sath betho.
Kya ye main dekh sakti hun?
Is kay zariye tum shayad maujizaat anjaam detay ho.
Ye cheez hai kya?
Aur mujhe nahi sunna ke isay Key kehtay hain.
Iskay peechay ki science batao mujhe.
Koyi baat nahi.
Tum isay batao.
Ye aik silicon par mubni aala hai.
Aik dafa jab isay khaa liya jaata hai tou ye dimagh se jur jaati hai
aur takleef milnay waalay zaraye mein mudaakhlat karti hai
jis se asaabi kamzoriyoun ki nishurnuma ko rokti hai.
Behtar hai isay bas Key kaha jaaye.
Tumhein aiteraaz na ho tou kya main iski jaanch partaal kar sakti hun?
Mujhe bas dekhna hai ke iskay koyi mazar asraat na hon.
Kya tum nay iski jaanch kiye baghair Wells ko khilaaya hota?
Wells?
Tumhara beta.
Haan.
Aray, haan, bilkul.
Jasper, mujhe akelay mein kuch baat karni hai.
Kya mujhe ye waapis milegi?
Abhi, jao yahan se.
Main is amal ko abhi foran rok rahi hun.
Iski koyi zarurat nahi hai.
Abby, main nay apnay betay kay baaray mein aik arsay se nahi socha hai.
Maaf karna. Main nahi ijaazat deti ke tum ye dousron ko khilao
jab tak main iski khud jaanch partaal nahi kar leti.
Main takleef ko dur karnay ki koshish kar raha hun
bilkul jaisay tum kar rahi ho.
Ye jo kuch bhi ho...
takleef kay sath sath aur bhi bohat kuch duur horaha hai is se.
Hum isay apnay maqsad ko roknay nahi day saktay.
Fikar mat karo, Thelonious.
Main us par nigah rakhunga.
Jaal taiyaar ho chuka hai.
Jaisay hi jaal bichh jayega hum Polls ki taraf rawaana hojayengay.
Humein iska qatal kar dena chahiye.
Commander ko ye baat zarur sunaani hogi
woh bhi is Khilaai Qom ki zubaani.
Woh dekho! Woh aagaye hain.
Mujhe kuch sunai nahi day raha.
Shayad ghar par koyi nahi hai.
Hello? Koyi maujood hai yahan?
Shayad woh gaari ki roshni dekhtay hi bhaag gaye.
Roko usay, woh unko khabardaar kardegi!
Isko roshan kardo! Unkay aanay ka intezar karna.
Meray daayein jaanib koyi hai.
Bellamy! Unko wahan se bahar nikaalo!
Ye aik jaal hai!
Taiyaar hojao!
-Nishaana lagao! -Hum par humla huwa hai! Bacho!
Ye zehreela dhwaan hai!
Peechay hatto! Peechay hatto!
Dhwein se peechay hatto. Waapis se gaari ki taraf jao.
Monty! Meri madad karo!
-Mujhe jaanay dou! -Meri madad karo!
Mujhe usay bachana hi hoga.
-Monroe! -Monty!
Peechay hatto! Peechay hatto!
Hannah, chalo!
Chalo!
Monroe! Monroe!
Monty!
Monty, chalo.
Humein isay dhwein se duur rakhna hoga.
Inko humari khabar kaisay huwi?
Monroe?
-Monroe. -Nahi.
Ye tumhari behan ka kiya dhara hai.
Usko is baat ki kaisay khabar thi?
Humaray camp mein dhokay baaz bhi hain.
Aaj raat hum sab ikhatta huwe hain,
jaise hum kayi baar pehli bhi huay hain
aik shakhs ko marta dekhnay kay silsilay mein.
Wanheda...
Tum apna badla pura kar sakti ho.
Nahi.
Mujhe nahi ilm ke kya tumhari maut se mujhe sukuun mil jayega.
Bas itna pata hai ke main iski haqdaar nahi.
Is aadmi ko maarna parega.
Agar aik Skaikru isay nahi maaregi tou phir Heda maaregi.
Heda apni baat kar sakti hai. Bohat huwa, Titus.
Ye kya bakwaas hai?
Main tumhein tumharay kiye ki wajah se nahi maarungi.
Main tumhein apnay kiye ki wajah se maarungi.
Main is shakhs ko zindagi bakhshti hun.
Khoon ka badla khoon zaruri nahi hai.
Khaamosh raho sab!
Pahaar par huwe jitnay bhi jurm thay
uska azaala sirf aik aadmi nahi kar sakta.
Wanheda is baat ko samajhti hai.
Iskay amal kay zariye humein aik nayaa mustaqbil dikhta hai.
Aik aisi duniya jis mein tashadud ka jawab humesha tashadud se nahi milta,
aik aisi duniya jis mein humari nasalein aabaad ho sakti hain
maut kay saaye kay baghair.
Is qaidi ko humari saltanat ki jagahon se nikaal diya jaayega.
Ye zinda tou rahega,
lekin ye apnay khowe huwe logon kay bhooton kay humrah rahega
jo iskay sath iskay martay dam tak maujood hongay
is baat ko mad-e-nazar rakhtay huwe ke ye apni qom ka aakhri shakhs hai.
Tumhari umar daraaz ho.
Aap mujhse milna chahtay thay, sir?
Tumhari tabiyat kesi hai?
Kaafi behtar hun.
Haan. Hum sab kaafi behtar hogaye hain.
Mujhe tumhari behan kay baaray mein baat karni hai.
Uski wajah se humaray dou logon ki maut huwi hai.
Aur us khaak mein zehreeli raakh milnay se woh zameen naakaara hogai hai.
Is mein Grounders ka qusoor hai. Octavia unhein khabardaar kar rahi thi.
Haan, aur aisa unko khabardaar karnay kay baad huwa hai.
Humaray camp mein koyi maujood hai jo usay khabar day raha hai.
Main jaanna chahta hun ke woh kaun hai.
Hum dounon jaantay hain ke woh kaun hai.
Kane.
Humaray paas koyi saboot nahi hai.
Humein saboot ikhata karnay hongay.
Jee, sir.
Tum ab jaa saktay ho.
Baraaye meharbaani meri baat suno?
Main Clarke kay baaray mein aur kuch nahi jaanta hun.
Suno. Main aur kuch nahi jaanta hun.
Clarke ki baat chhoro.
Mujhe iskay baaray mein batao.
Humaray paas kuch razamand log hain lekin Keys nahi hain.
Ye aik maslay ki baat hogi.
Aik waqt mein aik masla suljhaana hai.
Alie kay code ya us jaisi koyi bhi alaamat Ark par maujood nahi hai.
Tumhein tou is baat ka yaqeen tha.
Mujhe abhi bhi yaqeen hai ke Becca khila mein gai thi.
Badqismati kay sath ye waazeh hota hai
ke woh un 12 stations mein se kisi par nahi gai thi jis par Ark mushtamil hai.
Mujhe maaf karna.
Mujhe ehsaas hai ke tumharay liye us AI ka pata lagana kitna zaruri hai.
13.
13?
Ye sach hai ke Ark 12 stations par mushtamil tha.
Lekin wahan 13 honay chahiye thay.
Mujhe aisi koyi bhi malumaat nahi mili.
Woh is wajah se kyunke usay alehda kar diya tha.
Aik khilaai station ko tabah karna takeh baaqi kay station joor sakein
din kay aakhir mein ittehaad ki misaal nahi kehlai jaati hai.
Nahi. Thehro. Thehro. Meri baat ko tou suno!
Mujhe aur maalumaat dou.
Kaash aisa mumkin hota.
Mujhe bas ye ilm hai ke aisa huwa tha.
POLARIS
Aur itna pata hai ke uska naam Polaris tha.
Bas bhi karo!